钦定古今图书集成/明伦汇编/氏族典/第393卷 > 李彦
## 钦定古今图书集成/明伦汇编/氏族典/第393卷 > 李彦

按《宋史杨戬传》：“戬死，李彦继其职。彦天资狠愎密，与
王黼表里，置局汝州，临事愈剧，凡民间美田，使他人
投牒告陈，皆指为天荒。鲁山阖县尽括为公田，焚民
故券，使田主输租佃本业。诉者辄加威刑，致死者千
万，发物供奉，大抵类朱勔。凡竹数竿，用一大车，牛驴
数十头，其数无极，皆责办于民。颍昌兵马钤辖范寥”
不为取竹，诬刊苏轼诗文于石为《十恶》。朝廷察其捃，
摭亦勒停。当时谓“朱勔结怨于东南，李彦结怨于西
北。”靖康初，诏削官赐死，籍其家。